ଭଦ୍ରକ, ଜାନୁଆରୀ ୨୪ (ଲୋକାଲ ୱାୟାର): ଶାରୀରିକ ଅନଗ୍ରସରତା କେବେ ଏକ ସଫଳ ବା ପୂର୍ଣ୍ଣାଙ୍ଗ ଜୀବନର ଅନ୍ତରାୟ ନୁହେଁ, ଏହାକୁ ପ୍ରମାଣିତ କରିଛନ୍ତି ମୟୂରଭଂଜ ଜିଲ୍ଲାର ସମରାଏ ମୁର୍ମୁ ।
ମୟୂରଭଞ୍ଜ ଜିଲ୍ଲା କୁଳିଅଣା ବ୍ଳକ ବୁଗୁଡ଼ାକଟା ଗାଁର ସମରାଏ ନିକଟରେ ନିଜ ଟିମ୍ ଦ୍ୱାରା ପ୍ରସ୍ତୁତ ସବାଇ ଘାସରେ ନିର୍ମିତ ବିଭିନ୍ନ ସାମଗ୍ରୀ ନେଇ ଭଦ୍ରକରେ ଅନୁଷ୍ଠିତ ସାଂସ୍କୃତିକ ମହୋତ୍ସବକୁ ଆସିଥିଲେ ଓ ଯାହା ସମସ୍ତଙ୍କ ଆକର୍ଷଣର କେନ୍ଦ୍ର ପାଲଟିଥିଲା।
ସାଧାରଣ ଦୃଷ୍ଟିରେ ମୂଲ୍ୟହୀନ ଲାଗୁଥିବା ସବାଇ ଘାସରେ ବିଭିନ୍ନ ପ୍ରକାର ଆକର୍ଷଣୀୟ ଘରୋଇ ସାଜସଜ୍ଜା ସାମଗ୍ରୀ ପ୍ରସ୍ତୁତ କରିବାରେ ଓସ୍ତାଦ୍ ସମରାଏ ଏକ ଆଶ୍ଚର୍ଯ୍ୟ କହିଲେ ଅତ୍ୟୁକ୍ତି ହେବ ନାହିଁ।
ତାଙ୍କର ଗୋଟିଏ ଗୋଡ଼ ନଥିଲେ ମଧ୍ୟ ନିଜର ନିଷ୍ଠା, ଏକାଗ୍ରତା ଓ ଦୃଢ଼ ଇଚ୍ଛାଶକ୍ତି ବଳରେ ସେ ନିଜେ ସ୍ୱାବଲମ୍ବୀ ହୋଇ ଅନ୍ୟ ୧୮ଟି ପରିବାରକୁ ବଞ୍ଚିବାର ରାହା ଦେଖାଇଛନ୍ତି ।
ସେ ନିଜେ ଅନ୍ୟମାନଙ୍କ ପାଇଁ ଉଦାହରଣ ପାଲଟିବା ସହ ଅନ୍ୟମାନଙ୍କୁ ମଧ୍ୟ ଆଲୋକିତ ଓ ଆଲୋଡ଼ିତ କରି ପାରିଛନ୍ତି, ଯାହାପାଇଁ ସେ ବିଭିନ୍ନ କ୍ଷେତ୍ରରେ ପ୍ରଶଂସିତ ବି ହୋଇଛନ୍ତି।
ମୟୂରଭଂଜ ଜିଲ୍ଲା ବୁଗୁଡ଼ାକଟା ଗାଁର ଠାକୁର ମୁର୍ମୁଙ୍କ ୫ ପୁତ୍ର ଓ ୨ ଝିଅଙ୍କ ମଧ୍ୟରୁ ସର୍ବକନିଷ୍ଠ ହେଉଛନ୍ତି ସମରାଏ। ସଚେତନତା ଅଭାବରୁ ଅଷ୍ଟମ ଶ୍ରେଣୀରେ ପଢ଼ୁଥିବାବେଳେ ସେ ପାଠପଢ଼ାରେ ଡ଼ୋରି ବାନ୍ଧି ଦିନମଜୁରିଆ ଭାବେ କାର୍ଯ୍ୟ କରୁଥିଲେ ।
୨୦୧୩ରେ କାମ କରୁଥିବା ଅବସ୍ଥାରେ ତାଙ୍କ ଗୋଡ଼ରେ ଆଘାତ ହୋଇଥିଲା ଓ କ୍ରମେ ଏହା ଗୁରୁତର ଆକାର ଧାରଣ କରିଥିଲା । ବହୁ ଚିକିତ୍ସା ପରେ ଶେଷରେ ସମରାଏଙ୍କ ଡ଼ାହାଣ ଗୋଡ଼ କାଟିବାକୁ ପଡ଼ିଥିଲା ।
ଏହା ପରେ ମାସକୁ ମାତ୍ର ୭ ଶହ ଟଙ୍କା ଭିନ୍ନକ୍ଷମ ଭତ୍ତା ପାଇ ଘରେ ବସିଥିବାବେଳେ, ସରକାରୀ ସାହାଯ୍ୟ ପାଇଁ ସେ ଏଣେତେଣେ ଘୂରି ବୁଲିଥିଲେ ।
ଶେଷରେ ମୟୂରଭଞ୍ଜ ଜିଲ୍ଲା ପ୍ରଶାସନର ସହାୟତାରେ ଜିଲ୍ଲା ଶିଳ୍ପ କେନ୍ଦ୍ର ପକ୍ଷରୁ ତାଙ୍କୁ ସବାଇ ଘାସରେ ବିଭିନ୍ନ ଘରକରଣା ଓ ଘରସଜା ସାମଗ୍ରୀ ତିଆରି ତାଲିମ ଦିଆଗଲା ଓ ତାଲିମ ପରେ ୫୦ହଜାର ଟଙ୍କାର ଆର୍ଥିକ ସହାୟତା ଯୋଗାଇ ଦିଆଯାଇଥିଲା ।
ଏହି ୫୦ ହଜାର ସହିତ ପାଖରେ ଥିବା ୨୦ହଜାର ଟଙ୍କା ପୁଞ୍ଜି ନେଇ ସମରାଏ ସବାଇ ଘାସକୁ ନେଇ ଆରମ୍ଭ କରିଥିଲେ କ୍ଷୁଦ୍ର ହସ୍ତ ଶିଳ୍ପ ସଂସ୍ଥା "ରାଜଧାନୀ ସବାଇ କ୍ରାଫ୍ଟ୍"।
ଏହା ଧୀରେ ଧୀରେ ତାଙ୍କୁ ଦେଇଥିଲା ନୂଆ ପରିଚୟ। ଏବେ ସମରାଏଙ୍କ ସଂସ୍ଥାରେ ୧୮ ଜଣ କାମ କରୁଛନ୍ତି। ବର୍ଷକୁ ୬ ମାସ ସମରାଏଙ୍କ ସଂସ୍ଥାରେ କାମ ଚାଲେ ।
ମୟୂରଭଞ୍ଜ ଜିଲ୍ଲାରେ ସବାଇଘାସ ପ୍ରଚୁର ପରିମାଣରେ ମିଳୁଥିବାରୁ କଞ୍ଚାମାଲର ଅଭାବ ନଥାଏ, ତେବେ ସବାଇଘାସକୁ ଏକ ନିର୍ଦ୍ଦିଷ୍ଟ ରୂପ ଦେବା ପରେ ଏହାର ବିକ୍ରି ପାଇଁ ବଜାରର ଅଭାବ ଥିବା ସମରାଏ କହନ୍ତି।
ବର୍ଷରେ ଓରମାସ ଓ ଅନ୍ୟ ସଂଗଠନ ପକ୍ଷରୁ ଆୟୋଜିତ ୮ରୁ ୧୦ଟି ମେଳାକୁ ଜିଲ୍ଲା ଶିଳ୍ପ କେନ୍ଦ୍ର ସହଯୋଗରେ ସେ ନିଜେ ଯାଇଥାନ୍ତି, ଯେଉଁଠାରେ ସେ ନିଜ ସଂସ୍ଥା ପକ୍ଷରୁ ନିର୍ମିତ ସାମଗ୍ରୀ ବିକ୍ରି କରିଥାନ୍ତି ।
ବର୍ତ୍ତମାନ ଶିକ୍ଷିତ ଯୁବପିଢ଼ି ଚାକିରି ପଛରେ ଧାଉଁଥିବାବେଳେ, ସମରାଏଙ୍କ ପରି ଜଣେ ଭିନ୍ନକ୍ଷମ ଯୁବକ ନିଜ ଅଦମ୍ୟ ଇଚ୍ଛାଶକ୍ତି ବଳରେ ସମସ୍ତଙ୍କ ପାଇଁ ପ୍ରେରଣା ପାଲଟିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
